Diari Oficial de la Generalitat Valenciana


Sumari del DOGV 8745, del 21-02-2020 (2020/1452)

RESOLUCIÓ de 6 de febrer de 2020, de la directora general de Modernització i Relacions amb l'Administració de Justícia, per la qual resol inscriure la modificació dels Estatuts del Col·legi Professional de Mediadors d'Assegurances d'Alacant.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8745

Data del DOGV
:   21-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1452


Data del document
:   06-02-2020

Organisme emissor
:   Conselleria de Justícia, Interior i Administració Pública

Tipus de document
:   Resolució

Descriptors 

:   * Conselleria de Justícia, Interior i Administració Pública

RESOLUCIÓ de 6 de febrer de 2020, de la directora general de Modernització i Relacions amb l'Administració de Justícia, per la qual resol inscriure la modificació dels Estatuts del Col·legi Professional de Mediadors d'Assegurances d'Alacant.   
 [2020/1452]  
Vist l'expedient de modificació estatutària instruït a instàncies de Joaquín Mompó Buchón, com a representant del Col·legi de Mediadors d'Assegurances d'Alacant, inscrit amb el número 20 de la Secció Primera del Registre de Col·legis Professionals i de Consells Valencians de Col·legis Professionals de la Comunitat Valenciana, en el qual sol·licita la inscripció i registre de la modificació dels seus Estatuts, sobre la base dels següents fets:  
  
Primer  
Que el president de l'esmentat col·legi presentà el 3 d'octubre de 2016 una sol·licitud de modificació parcial dels estatuts aprovats per l'assemblea general extraordinària del dia 23 d'abril de 2015, que incloïa una modificació de la seua denominació.  
  
  
Segon  
Mitjançant el Decret 162/2017, de 27 d'octubre, del Consell, es va aprovar el canvi de denominació del Col·legi de Mediadors d'Assegurances d'Alacant per la de Col·legi Professional de Mediadors d'Assegurances d'Alacant.  
  
Tercer  
Que, en exercici del control de legalitat establit per l'article 11 de l'esmentada llei autonòmica, es va revisar el text estatutari, i es va indicar en data 30 de gener de 2019 la conveniència de rectificar-ne determinats punts.  
  
Quart  
Mitjançant un escrit de data 18 de juny de 2019, el mencionat col·legi va esmenar el requeriment d'aquesta direcció general mitjançant una sol·licitud de la Secretària en el qual consta la modificació dels aspectes requerits.  
  
Cinqué  
Finalment, la present modificació parcial dels Estatuts del Col·legi Professional de Mediadors d'Assegurances d'Alacant té la seua raó de ser, tal com acredita el certificat de la secretaria del Col·legi, de 29 de juliol de 2015, en la modificació dels articles: 1, 2, 3, 4, 5, 7, 8, 14, 15, 16, 17, 23 bis, 24, 25, 26, 27, 28, 30, 30 bis, 31, 32, 33, 35, 38, 39, 41, 41 bis, 42, 42 bis, 45, 69, 75, 77, 78, 96, 97, 98, 105, 113, 115, 116, 122, 123, 124 i 125, i queden redactats aquests articles tal com segueix:  
  
  
«Article 1  
Els agents i corredors d'assegurances d'Alacant s'agrupen en un col·legi amb la denominació de Col·legi Professional de Mediadors d'Assegurances d'Alacant.  
  
Article 2  
El Col·legi Professional de Mediadors d'Assegurances d'Alacant és una corporació de dret públic, reconeguda per la Constitució i emparada per l'ordenament jurídic, amb personalitat jurídica pròpia i amb capacitat plena per a complir les seues finalitats.  
  
Article 3  
El Col·legi Professional de Mediadors d'Assegurances d'Alacant està domiciliat al carrer Segura, núm. 13 € 1r, 03450 Alacant.  
  
Article 4  
L'àmbit territorial del Col·legi Professional de Mediadors d'Assegurances d'Alacant abastarà la província d'Alacant.  
Article 5  
El Col·legi Professional de Mediadors d'Assegurances d'Alacant, dins dels límits marcats per les lleis:  
a) Coordinarà la seua actuació amb la resta dels col·legis professionals de la Comunitat Valenciana, en el Consell de Col·legis Professional de Mediadors d'Assegurances de la Comunitat Valenciana.  
b) Coordinarà la seua actuació amb la resta de col·legis de mediadors d'assegurances de l'Estat espanyol, amb el Consell General de Col·legis de Mediadors d'Assegurances d'Espanya, que exerceix respecte d'aquells les funcions de Consell General de Col·legis.  
  
Article 7  
El Col·legi Professional de Mediadors d'Assegurances d'Alacant té com a finalitats essencials, col·laborant per a això amb el Consell de Col·legis Professionals de Mediadors d'Assegurances de la Comunitat Valenciana i amb la Direcció General d'Economia de la Generalitat o organisme que el substituïsca, dins del seu àmbit territorial:  
a) L'ordenació de la professió, dins del marc legal respectiu, en l'àmbit de la seua competència, en benefici tant de la societat a la qual serveixen com dels interessos generals que li són propis.  
b) Vigilar l'exercici de la professió, facilitant el coneixement i compliment de tota mena de disposicions legals que l'afecten, i fent complir l'ètica professional i les normes deontològiques que li siguen pròpies, així com vetlar per l'adequat nivell de les prestacions professionals dels col·legiats i les col·legiades; per a això se'n promourà la formació i perfeccionament, amb la finalitat de fomentar el seu major nivell tècnic i professional.  
c) La defensa dels interessos professionals dels col·legiats i les col·legiades i la representació de l'exercici de la professió.  
  
Article 8  
Per al compliment de les seues finalitats essencials, són funcions pròpies del Col·legi Professional de Mediadors d'Assegurances d'Alacant, dins del seu àmbit territorial:  
a) Ordenar, mitjançant la col·laboració amb la Direcció General d'Economia de la Generalitat o organisme que la substituïsca, en l'àmbit de la seua competència, l'activitat professional de la mediació; vetlar per l'ètica, deontologia i dignitat professional, així com pel respecte degut als drets dels particulars contractants dels seus serveis.  
b) Exercir la potestat disciplinària en l'ordre col·legial, i quant a l'ordre professional, col·laborar amb la Direcció General d'Economia o organisme que la substituïsca obrint per a això els oportuns expedients i posant-los en el seu coneixement per a la resolució d'aquests.  
c) Procurar l'harmonia i col·laboració entre els col·legiats i les col·legiades, impedint la competència deslleial entre ells.  
d) Impedir l'exercici de l'activitat de mediador d'assegurances, en les seues modalitats, quan no s'observen els requisits legals, exercint les accions que les lleis establisquen per a evitar-ho, promovent i seguint les actuacions d'inspecció i/o sanció a les quals estan obligades les administracions públiques.  
e) Intervindre en els procediments d'arbitratge, en aquells conflictes que per motius professionals se susciten entre col·legiats i col·legiades, o en els quals el Col·legi siga designat per a administrar l'arbitratge, conforme l'article 14.1.a i altres concordants de la Llei 60/2003, de 23 de desembre, d'arbitratge.  
f) Visar els treballs professionals dels/de les col·legiats i col·legiades únicament quan se sol·licite per petició expressa dels clients, no podent comprendre el visat els honoraris ni les altres condicions contractuals, la determinació de les quals es deixa al lliure acord de les parts.  
g) Organitzar cursos de formació i perfeccionament per a la mediació segons les seues competències i atribucions, l'assistència de les quals serà facultativa i en tot cas, segons establisquen les lleis i normativa que regulen la formació i titulacions, col·laborant amb el Consell de Col·legis Professional de Mediadors d'Assegurances de la Comunitat Valenciana, en l'organització de les proves selectives d'aptitud per a l'obtenció del diploma o, si escau, títol de Mediador d'Assegurances, així com organitzar activitats i serveis comuns de caràcter professional, cultural, assistencial, de previsió i anàlegs que siguen d'interés per als col·legiats i les col·legiades, sense perjudici de les competències que puguen derivar-se de la normativa estatal.  
h) Exercir en el seu àmbit la representació i defensa de la professió davant l'Administració, institucions, tribunals, entitats i particulars, amb legitimació per a ser part en quants litigis afecten els interessos professionals.  
i) Participar en els òrgans consultius de l'Administració en la matèria de les seues competències, quan aquella ho requerisca o resulte de les disposicions aplicables.  
j) Exercir les funcions que els siguen encomanades per les administracions valencianes i col·laborar amb aquestes mitjançant la realització d'estudis, emissió d'informes, elaboració d'estadístiques i altres activitats relacionades amb les seues finalitats que poden ser-los sol·licitades per les institucions públiques o privades, en interés del sector assegurador i de la mediació, o que acorden formular per pròpia iniciativa.  
k) Col·laborar amb les universitats en l'elaboració dels plans d'estudi, sense menyscapte del principi d'autonomia universitària, i preparar la informació necessària per a facilitar l'accés a la vida professional dels nous col·legiats i col·legiades.  
l) Aprovar els seus pressupostos, així com regular i fixar les quotes dels seus col·legiats/des, tant d'ingrés com periòdiques o extraordinàries.  
m) Facilitar als tribunals, conforme a les lleis, la relació de col·legiats i col·legiades que per la seua preparació i experiència professional pogueren ser requerits per a intervindre com a perits en els assumptes judicials, o proposar-los a instàncies de l'autoritat judicial, així com emetre informes i dictàmens quan siguen requerits per a això per qualsevol jutjat o tribunal.  
n) Emetre informes i dictàmens, de caràcter no vinculant, en procediments judicials o administratius en els quals se susciten qüestions relatives a honoraris professionals.  
o) Aprovar els seus estatuts i reglaments de règim interior.  
p) Evacuar l'informe preceptiu sobre tots els projectes de normes del Consell que afecten la seua professió.  
q) Resoldre l'admissió i, si escau, la baixa dels col·legiats i col·legiades.  
r) Prestar als col·legiats i col·legiades els serveis d'assessoria professionals que s'estimen més convenients.  
s) Participar en els òrgans del Consell de Col·legis Professionals de Mediadors d'Assegurances de la Comunitat Valenciana i del Consell General de Col·legis de Mediadors d'Assegurances d'Espanya, contribuint als seus pressupostos proporcionalment al nombre de col·legiats i col·legiades a cada col·legi.  
t) Totes les altres funcions que siguen beneficioses per als interessos professionals, i que s'encaminen al compliment dels objectius col·legials, dins del marc de la legislació vigent.  
  
Article 14  
L'Assemblea General està composta per tot el cens de col·legiats adscrits al Col·legi d'Alacant.  
Quan en l'Assemblea se susciten qüestions en les quals puga existir col·lisió d'interessos entre corredors i agents o qualsevol altre professional que contemplat en la norma puga col·legiar-se, designarà entre els seus membres una comissió paritària, que resoldrà, fins i tot determinant una fórmula d'arbitratge, si fora necessari.  
  
Article 15  
Són competències de l'Assemblea General:  
a) Establir les línies i plans generals d'actuació del Col·legi.  
b) Conéixer i aprovar la memòria anual d'activitats que li sotmeta la Junta de Govern.  
c) Aprovar els pressupostos ordinaris, extraordinaris i les liquidacions de comptes, inventaris i exercicis comptables de conformitat amb la normativa fiscal i comptable que li siga aplicable.  
d) Aprovar la gestió realitzada per l'òrgan de govern.  
e) Acordar l'adquisició, gravamen o alienació de béns immobles.  
  
f) Establir els drets d'incorporació dins dels límits establits pel Consell de Col·legis Professional de Mediadors d'Assegurances de la Comunitat Valenciana, així com les derrames i acordar el que és procedent sobre altres fonts d'ingressos.  
g) Acordar les quotes ordinàries i extraordinàries dels seus col·legiats/des.  
h) Acordar el canvi de domicili del Col·legi.  
i) Acordar la fusió, absorció, segregació o dissolució del Col·legi.  
  
j) Establir i aprovar els estatuts i les seues modificacions, així com el Reglament Intern i el Reglament de Disciplina Col·legial.  
k) Decidir sobre la incorporació, baixa o participació del Col·legi en confederacions o altres organismes de qualsevol àmbit, siga nacional o internacional.  
l) Qualsevol altre assumpte que puga sotmetre-li la Junta de Govern.  
Els acords dels apartats e), h), i), j) i k), requereixen el vot favorable de les dues terceres parts dels assistents, presents o representats en l'Assemblea convocada amb caràcter extraordinari especialment a aquest objecte, sense perjudici del que s'estableix en l'article 120 per al cas de dissolució.  
  
Article 16  
La Junta de Govern estarà formada per un mínim de set membres, amb els càrrecs de president, vicepresident, secretari i tresorer. El nombre màxim de membres de la Junta serà de quinze.  
La Junta de Govern serà triada mitjançant sufragi universal, lliure, directe i secret dels col·legiats/des que acudisquen a la votació per a la seua elecció, segons el cens electoral de col·legiats/des, en lliure i igual participació pel sistema de candidatures tancades amb designació dels quatre càrrecs, president, vicepresident, tresorer i secretari, o almenys, en tot cas amb designació del càrrec de president. En aquest últim supòsit serà la Junta de Govern triada la que designarà, dels seus membres elegits, els càrrecs de vicepresident, secretari i tresorer.  
  
El dret a ser elector correspon per igual a tots els col·legiats i col·legiades que estiguen al corrent dels seus deures o quotes col·legials, i s'exercirà mitjançant vot lliure, directe i secret segons els plans i calendari electorals que hagen sigut aprovats per la Junta de Govern o Assemblea a proposta d'aquella.  
  
Article 17  
Són competències de la Junta de Govern:  
a) Convocar les assemblees generals ordinàries o extraordinàries fixant l'ordre del dia.  
b) Proposar a l'Assemblea General l'aprovació i modificació dels Estatuts Col·legials i Reglament de Disciplina Col·legial.  
c) Triar els representants en l'Assemblea del Consell General de Col·legis de Mediadors d'Assegurances d'Espanya i en el Consell de Col·legis Professional de Mediadors d'Assegurances de la Comunitat Valenciana, en la forma disposada en l'article 97 d'aquests Estatuts.  
d) Aprovar prèviament la memòria anual i els plans d'actuació futura a sotmetre a l'Assemblea General.  
e) Informar, abans de la seua presentació a l'Assemblea Col·legial, les quotes col·legials extraordinàries, derrames, comptes d'ingressos i despeses, pressupostos extraordinaris i ordinaris, balanços i inventaris.  
f) Proposar l'import de les quotes ordinàries.  
g) Acordar la constitució i dissolució de comissions de sector professional i de treball donant normes sobre el seu funcionament.  
h) Establir les normes generals d'administració del patrimoni del Col·legi.  
i) Defensar els interessos professionals i col·legials ostentant el seu president la plena representació del Col·legi, davant l'Administració Pública, autoritats, tribunals de totes classes, grau, ordre o jurisdicció, organismes o particulars, podent delegar aquest totes o part de les seues facultats.  
j) Exercir la potestat disciplinària en l'ordre col·legial, i quant a l'ordre professional, col·laborar amb la Direcció General d'Economia de la Generalitat o organisme que la substituïsca, i a l'efecte haurà d'obrir els pertinents expedients preparatoris que caldrà posar en el seu coneixement per a la posterior resolució.  
k) Establir la demarcació i les normes de funcionament i competència de les delegacions o representacions que s'establiren.  
  
l) Exercir les funcions que corresponguen al Col·legi sempre que no estiguen expressament reservades a l'Assemblea General, desenvolupant, si escau, les línies que aquesta assenyale.  
  
  
  
Article 23 bis  
Els membres de la Junta de Govern del Col·legi Professional de Mediadors d'Assegurances d'Alacant cessaran en els seus càrrecs per les causes següents:  
a) Fi del mandat, amb la presa de possessió dels nous càrrecs.  
b) Renúncia personal voluntària.  
c) Pèrdua dels requisits estatutaris per a exercir el càrrec.  
d) Manca d'assistència injustificada a tres sessions consecutives, o cinc d'alternes, en el termini d'un any.  
e) Aprovació de moció de censura, segons el regulat en el capítol quart del títol sisé dels presents Estatuts.  
  
Article 24  
Qui posseïsca el títol d'Agent d'Assegurances, o d'Agent i Corredor d'Assegurances, o el Diploma de Mediador d'Assegurances Titulat, expedits pel Ministeri d'Economia i Hisenda o per la Direcció General d'Economia o organisme que el substituïsca, respectivament, o qualsevol altra formació que en el futur puga vàlidament atorgar-se, i que faculta per a exercir la professió de mediador d'Assegurances, i reunisca els requisits que exigisquen les lleis per a exercir aquesta professió, té el dret de ser admesos en el Col·legi Professional de Mediadors d'Assegurances d'Alacant, supeditant-se a les condicions que estableixen els presents Estatuts.  
Els mediadors d'assegurances que, no estant en possessió del diploma d'Agent, o d'Agent i Corredor d'Assegurances, es trobaren incorporats, en la data d'entrada en vigor de la Llei 9/1992, això és, el 3 de maig de 1992, als col·legis previstos en la legislació anterior, podran romandre en tal situació.  
No es podrà negar la incorporació o habilitació als professionals que reunisquen els requisits previstos.  
  
Article 25  
La incorporació al Col·legi Professional de Mediadors d'Assegurances d'Alacant estarà subjecta al que es disposa en la Llei de col·legis professionals de la Comunitat Valenciana, o la que siga aplicable si escau.  
En la sol·licitud d'incorporació es farà constar si s'efectua com corredor o agent, i si escau, com a persona física o representant de persona jurídica.  
El Col·legi Professional de Mediadors d'Assegurances d'Alacant confeccionarà un cens en el qual figuraran les dades suficients que identifiquen a cada col·legiat.  
Les modificacions produïdes en el cens col·legial hauran de comunicar-se al Consell Autonòmic i al Consell General.  
  
Article 26  
Existeixen les següents classes de col·legiats i col·legiades:  
a) Exercents.  
b) No exercents.  
c) Col·legiats/ades d'honor.  
1) Són col·legiats i col·legiades exercents els agents i corredors d'Assegurances que, gaudint de la capacitat legal que els siga exigida segons la seua naturalesa o classe, dediquen la seua activitat a la mediació en assegurances privades, per compte propi o com a representants que actuen en nom i per compte d'una societat d'agència o corredoria d'assegurances, i tinguen degudament acreditada la seua inscripció en el Registre administratiu especial de mediadors d'assegurances, corredors de reassegurances i dels seus alts càrrecs.  
2) Són col·legiats i col·legiades no exercents els qui, complint els requisits necessaris per a ser col·legiats i col·legiades, no exerceixen l'activitat professional de mediació en assegurances.  
3) Són col·legiats i col·legiades d'honor aquelles persones que, havent ostentat o no la condició d'agent o corredor d'assegurances, reben aquest nomenament d'acord amb les normes que estableix el Consell de Col·legis Professional de la Comunitat Valenciana.  
  
Article 27  
Són requisits comuns per a obtindre la col·legiació:  
a) Ser espanyol o nacional d'un estat membre de la Unió Europea, que complisca les condicions establides per als mediadors d'assegurances provinents de països comunitaris de la Unió Europea, o estranger que acredite en legal forma el principi de reciprocitat, de fet i de dret, per a l'exercici professional, en l'estat d'origen.  
b) Acreditar la possessió del diploma de Mediador d'Assegurances, formació acreditativa que en el seu moment puga exigir-se per la legislació vigent o les condicions d'homologació previstes per als mediadors d'assegurances procedents de països membres de la Unió Europea, complint, en tot cas, els requisits que les disposicions legals determinen.  
c) Tindre capacitat legal per a exercir el comerç.  
d) No estar incurs en incompatibilitat.  
e) No estar inhabilitat per a l'exercici professional.  
f) Satisfer la quota col·legial d'entrada, la qual no podrà superar en cap cas els costos associats a la seua tramitació.  
g) Compromís escrit d'informar el Col·legi, ateses les sol·licituds d'aquest en general, i, especialment, en l'aspecte relatiu a informació detallada sobre la distribució entre entitats asseguradores del nombre total de contractes d'assegurança en vigor i de l'import total i per rams d'assegurança de les primes en les quals hagueren intervingut com a mediadors.  
  
Article 28  
Així mateix, els agents i corredors acreditaran, respectivament:  
1. Agents:  
Mitjançant declaració formal, tindre contracte mercantil d'agència en vigor amb entitat asseguradora, autoritzada per a operar a Espanya, que els conferisca la condició d'agent d'aquesta.  
2. Corredors:  
a) Mitjançant declaració formal, no tindre vincles que suposen afecció amb entitats asseguradores; i  
b) La seua inscripció, si actuen per compte propi, en el Registre especial de l'administració competent, bé de la Direcció General d'Assegurances, bé de la Direcció General d'Economia de la Comunitat Autònoma Valenciana o organisme que el substituïsca, i si actuen per compte d'una societat de corredoria, la inscripció d'aquesta societat.  
  
Article 30  
Els mediadors d'assegurances tindran dret a adscriure's al col·legi que corresponga al seu domicili professional, bastant aquesta única col·legiació per a exercir en tot el territori espanyol.  
Els col·legis no podran exigir a un mediador d'assegurances que exercisca en un territori diferent del de col·legiació, comunicació ni cap habilitació, ni el pagament de contraprestacions econòmiques diferents d'aquelles que s'exigisquen habitualment als seus col·legiats/des, per la prestació dels serveis dels quals siguen beneficiaris i que no es troben coberts per la quota col·legial.  
En els supòsits d'exercici professional en territori diferent del de col·legiació, a l'efecte d'exercir les competències d'ordenació i potestat disciplinària que corresponen al col·legi del territori en el qual s'exercisca l'activitat professional, en benefici dels consumidors i usuaris, els col·legis hauran d'utilitzar els oportuns mecanismes de comunicació i els sistemes de cooperació administrativa entre autoritats competents, previstos en la Llei 17/2009, de 23 de novembre, sobre el lliure accés a les activitats de serveis i el seu exercici. Les sancions imposades, si escau, pel col·legi del territori en el qual s'exercisca l'activitat professional faran efecte en tot el territori espanyol.  
  
El Col·legi disposarà d'una pròpia web perquè, a través de la finestreta única prevista en la Llei 17/2009, de 23 de novembre, sobre el lliure accés a les activitats de serveis i el seu exercici, els professionals puguen realitzar tots els tràmits necessaris per a la col·legiació, el seu exercici i la seua baixa en el Col·legi, a través d'un únic punt, per via electrònica i a distància. Concretament, el Col·legi farà el necessari perquè, a través d'aquesta finestreta única, els professionals puguen de forma gratuïta:  
a) Obtindre tota la informació i formularis necessaris per a l'accés a l'activitat professional i el seu exercici.  
b) Presentar tota la documentació i sol·licituds necessàries, incloent-hi la de la col·legiació.  
c) Conéixer l'estat de tramitació dels procediments en els quals tinga consideració d'interessat i rebre la corresponent notificació dels actes de tràmit preceptius i la resolució d'aquests pel Col·legi, inclosa la notificació dels expedients disciplinaris, quan no fora possible per altres mitjans.  
d) Convocar als col·legiats i col·legiades a les juntes generals ordinàries i extraordinàries i posar en el seu coneixement l'activitat pública i privada del Col·legi.  
A través de la referida finestreta única, per a la millor defensa dels drets dels consumidors i usuaris, el Col·legi oferirà la informació següent, que haurà de ser clara, inequívoca i gratuïta:  
a) L'accés al registre de col·legiats i col·legiades, que estarà permanentment actualitzat i en el qual constaran, almenys, les dades següents: nom i cognoms dels professionals col·legiats/des, número de col·legiació, títols oficials dels quals estiguen en possessió, adreça professional i situació d'habilitació professional.  
b) L'accés al registre de societats professionals, que tindrà el contingut descrit en l'article 8 de la Llei 2/2007, de 15 de març, de societats professionals.  
c) Les vies de reclamació i els recursos que podran interposar-se en cas de conflicte entre el consumidor o usuari, i un col·legiat o el col·legi professional.  
d) Les dades de les associacions o organitzacions de consumidors i usuaris, a les quals els destinataris dels serveis professionals poden dirigir-se per a obtindre assistència.  
e) El contingut dels codis deontològics.  
El Col·legi haurà d'adoptar les mesures necessàries per al compliment del que es preveu en aquest article i incorporar per a això les tecnologies precises, i crear i mantindre les plataformes tecnològiques que garantisquen la interoperabilitat entre els diferents sistemes i l'accessibilitat de les persones amb discapacitat.  
El Col·legi facilitarà als consells generals o superiors, i si escau als consells autonòmics de col·legis, la informació concernent a les altes, baixes i qualssevol altres modificacions que afecten els registres de col·legiats i col·legiades i de societats professionals, perquè en prenguen coneixement i anotació en els registres centrals de col·legiats i col·legiades i de societats professionals d'aquells.  
  
Article 30 bis  
La sol·licitud de col·legiació, juntament amb la documentació que en cada cas escaiga, es presentarà en el Col·legi, o a través de la finestreta única prevista en l'article anterior.  
A l'efecte del que es disposa en el capítol anterior, s'hauran d'aportar els documents necessaris que acrediten els requisits exigits en els presents Estatuts i per la legislació vigent, i especialment:  
a) Corredors:  
1) DNI o passaport i requisits exigits en l'article 27.a, bé per a nacionals d'un estat membre de la Unió Europea o bé per a estrangers.  
  
2) Declaració jurada de no trobar-se incurs en alguna de les incompatibilitats establides en la legislació vigent.  
3) Inscripció en el Registre especial de corredors d'assegurances i de societats de corredoria d'assegurances dependent, segons siga procedent, de la Direcció General d'Assegurances o de la Direcció General d'Economia.  
4) Tres fotografies.  
5) Si actuaren com a representants d'una societat de corredoria d'assegurances, hauran de presentar a més de tot el requerit en els ordinals anteriors, fotocòpia de l'escriptura de constitució i modificacions degudament inscrita en el Registre Mercantil i fotocòpia de la cèdula d'identificació fiscal.  
b) Agents:  
1) DNI o passaport i requisits exigits en l'article 27.a bé per a nacionals d'un estat membre de la Unió Europea o bé per a estrangers.  
  
2) Declaració jurada de no trobar-se incurs en alguna de les incompatibilitats establides en la legislació vigent.  
3) Certificat de l'entitat que acredite haver establit contracte d'agència, amb indicació de la data d'aquest, així com declaració jurada de no haver subscrit contracte d'agència amb una altra entitat. En cas contrari, aportarà autorització recíproca de totes les entitats amb les quals es trobe vinculat.  
4) Tres fotografies.  
5) Si actuaren com a representants d'una societat d'agència d'assegurances, hauran de presentar, a més de tot el requerit en els ordinals anteriors, fotocòpia de l'escriptura de constitució i modificacions degudament inscrita en el Registre Mercantil i fotocòpia de la cèdula d'identificació fiscal.  
c) Altres col·legiats i col·legiades: la que es determine en el seu moment per l'assemblea general.  
Article 31  
El Col·legi dictarà acord dins del mes següent a la data de presentació o d'aquella en què haja completat la documentació o esmenat els seus defectes. Mancant acord en l'indicat termini, la sol·licitud s'entendrà provisionalment aprovada i el sol·licitant haurà de ser inscrit amb aquest caràcter:  
a) Si la decisió del Col·legi fora contrària a la col·legiació, ho notificarà a l'interessat, fent-li saber els motius en què es fonamenta la denegació, i que contra aquest acord pot formular recurs d'alçada, en escrit raonat, davant el Consell de Col·legis Professional de Mediadors d'Assegurances de la Comunitat Valenciana, en el termini d'un mes.  
  
b) L'acord del Consell de Col·legis Professional sobre aquest recurs, haurà de produir-se dins del terme de tres mesos, a comptar des de la data d'entrada del recurs en el registre del Consell o des que s'haja completat o esmenat la documentació defectuosa. Transcorregut aquest termini, si l'òrgan competent no haguera notificat a l'interessat resolució expressa, la sol·licitud s'entendrà estimada.  
c) En tot cas, la resolució del Consell, serà definitiva en la via administrativa col·legial, quedant expedita la via per a interposar el recurs contenciós administratiu.  
d) El Col·legi donarà trasllat al Consell General de totes les sol·licituds de col·legiació admeses, per a la formació del cens general en el termini d'un mes des de la seua admissió.  
  
Article 32  
Es perd la condició de col·legiat per:  
a) Defunció.  
b) Incapacitat legal sobrevinent a les persones físiques i/o pèrdua dels requisits que legalment siguen exigits a les persones jurídiques per a les quals actuara la persona física col·legiada; així com incórrer en causa d'incompatibilitat legal el col·legiat o, si escau, la persona jurídica per a la qual actuara.  
c) A petició del col·legiat, formulada per escrit al Col·legi.  
d) Sanció administrativa o sentència judicial, fermes i definitives, que impliquen la inhabilitació total per a l'exercici de la professió.  
  
e) Qualsevol altra causa legalment establida que així ho determine.  
  
Article 33  
La suspensió o inhabilitació temporal de l'exercici de la professió no inclou la pèrdua de la condició de col·legiat. La persona suspesa o inhabilitada continuarà pertanyent, amb la limitació de drets que la causa o acords de la suspensió o de la inhabilitació hagen produït. La suspensió o inhabilitació, haurà de comunicar-se al Consell de Col·legis Professional de Mediadors d'Assegurances de la Comunitat Valenciana, i al Consell General de Col·legis Mediadors d'Assegurances d'Espanya.  
  
  
Article 35  
La demora d'un any en el pagament d'una quota serà causa de pèrdua dels serveis gratuïts del Col·legi. Aquest requerirà en forma el morós perquè abone les quotes pendents. Passats trenta dies des de la data del requeriment sense haver abonat les quotes pendents, se'l donarà de baixa sense més tràmits, notificant-ho a l'interessat i fent-li saber que, contra aquest acord, podrà elevar escrit raonat davant el Consell de Col·legis Professional de la Comunitat Valenciana, en el termini d'un mes a comptar des de l'endemà d'aquell en què haja rebut la notificació.  
  
En tot cas, el col·legiat que a data 31 de desembre dega alguna quota o part d'ella, podrà ser objecte de baixa amb efectes des d'aquesta data.  
El Col·legiat que haja sigut donat de baixa per causa de falta de pagament de les quotes col·legials i que pretenga el seu reingrés, abonarà les quotes que haguera deixat de satisfer amb recàrrec del 10 % i, si escau, les despeses ocasionades degudament acreditades.  
Les baixes produïdes per impagament de quotes solament tindran a efectes col·legials la consideració d'una actuació administrativa.  
De totes les baixes es donarà l'adequat compte i difusió, donant-se'n trasllat al Consell de Col·legis Professional de Mediadors d'Assegurances de la Comunitat Valenciana, per a la seua constància i publicació, si escau, en els mitjans de comunicació col·legial.  
Article 38  
Els col·legiats i col·legiades tindran els drets següents:  
a) Participar en la vida col·legial i assistir amb veu i vot a les reunions, Juntes o Assemblees en les condicions previstes en els presents Estatuts, reglaments o normes col·legials.  
b) Ser elector dels òrgans de govern del Col·legi i elegible d'acord amb les normes electorals.  
c) Ser informat oportunament de les actuacions i vida col·legial, i de les qüestions que l'afecten.  
d) Acollir-se als sistemes de previsió i utilitzar els serveis establits pel Consell de Col·legis Professional de Mediadors d'Assegurances de la Comunitat Valenciana o del mateix col·legi a què es trobe adscrit, d'acord amb les normes establides per la Junta de Govern del Col·legi o del Consell de Col·legis Professional de la Comunitat Valenciana.  
  
e) Gaudir de l'assessorament del Col·legi en qüestions professionals, d'acord amb les normes establides per la Junta de Govern del Col·legi o del Consell de Col·legis Professional de la Comunitat Valenciana.  
  
f) Exercitar davant els òrgans de govern on pertocara, segons els presents Estatuts, els recursos pertinents, d'acord amb el que s'hi estableix i en els seus reglaments.  
g) Tots els altres drets previstos en les normes legals o en els presents estatuts.  
  
Article 39  
Són obligacions dels col·legiats i col·legiades:  
1) L'acceptació i compliment del que s'estableix en els presents Estatuts i reglaments col·legials, i normes i disposicions legalment adoptades pels òrgans de govern.  
2) El pagament de totes les quotes ordinàries, extraordinàries o derrames regularment establides pels òrgans de govern.  
3) Exercir els càrrecs per als quals resulte triat amb la deguda diligència.  
4) Exercir la seua labor professional ajustant-se al més estricte compliment de les normes deontològiques.  
5) Respectar la lliure manifestació de parers i no entorpir, directament o indirectament, el funcionament dels òrgans de govern del Col·legi.  
6) Informar sobre els casos d'intrusisme segons el preceptuat en l'article 403 del Codi Penal, incompatibilitats, desprestigie professional o incompliment de les disposicions legals vigents que regulen l'exercici professional, especialment de la Llei 26/2006, de 17 de juliol, de mediació d'assegurances i reassegurances privades.  
7) Donar coneixement o denunciar qualsevol altra circumstància que puga significar transgressió dels presents Estatuts, reglaments col·legials o normes que afecten la professió  
8) Sol·licitar la mediació dels òrgans del Col·legi en els casos de discrepància entre col·legiats i col·legiades, els qui han de solucionar les seues divergències, bé acatant les seues decisions, o bé dirigint-se a l'arbitratge, encomanant-se expressament als òrgans del Col·legi la constitució del Tribunal d'Arbitratge.  
9) Facilitar informació veraç i responsable sobre qüestions que no tinguen caràcter privat o reservat, quan li siga requerida pel Col·legi.  
  
10) Comunicar al Col·legi el domicili en el qual hauran de realitzar-se les notificacions amb caràcter general col·legials.  
Així mateix, haurà de comunicar-se expressament al Col·legi qualsevol canvi d'aquest domicili.  
11) Notificar les modificacions en la classe de col·legiació establides en l'article 26 i en l'article 30 punt b).  
  
Article 41  
El Col·legi disposarà d'un servei d'atenció als col·legiats i col·legiades i als consumidors i usuaris que, tramitarà les queixes o reclamacions presentades pels col·legiats i col·legiades, i aquelles referides a l'activitat col·legial o professional dels col·legiats/des que es presenten per qualsevol consumidor o usuari que contracte els serveis professionals, així com per associacions i organitzacions de consumidors i usuaris en la seua representació o en defensa dels seus interessos.  
A través d'aquest servei d'atenció als consumidors o usuaris, resoldrà sobre la queixa o reclamació segons siga escaient: bé informant sobre el sistema extrajudicial de resolució de conflictes, bé remetent l'expedient als òrgans col·legials competents per a instruir els oportuns expedients informatius o disciplinaris, bé arxivant o bé adoptant qualsevol altra decisió conforme a dret.  
La regulació d'aquest servei haurà de preveure la presentació de queixes i reclamacions per via electrònica i a distància.  
  
Article 41 bis.  
Per a establir els recursos previstos en els apartats a) i b) de l'article anterior, siguen de caràcter permanent o temporal, es requerirà memòria i pressupost, tots dos aprovats per l'Assemblea General.  
  
Article 42  
1. El Col·legi elaborarà una memòria anual que continga almenys la informació següent:  
a) Informe anual de gestió econòmica, incloent-hi les despeses de personal ben desglossades, i especificant les retribucions dels membres de la Junta de Govern per raó del seu càrrec.  
b) Import de les quotes aplicables desglossades per concepte i pel tipus de serveis prestats, així com les normes per al seu càlcul i aplicació.  
c) Informació agregada i estadístiques relatives als procediments informatius i sancionadors, en fase d'instrucció o que hagen aconseguit fermesa, amb indicació de la infracció a la qual es refereixen, de la seua tramitació i de la sanció imposada, si escau, d'acord en tot cas amb la legislació en matèria de protecció de dades de caràcter personal.   
  
d) Informació agregada i estadística relativa a queixes i reclamacions presentades pels consumidors o usuaris o les seues organitzacions representatives, així com sobre la seua tramitació i, si escau, dels motius d'estimació o desestimació de la queixa o reclamació, d'acord, en tot cas, amb la legislació en matèria de protecció de dades de caràcter personal.  
e) Els canvis en el contingut dels seus codis deontològics, en cas de disposar-ne.  
f) Les normes sobre incompatibilitats i les situacions de conflictes d'interessos en què es troben els membres de les juntes de govern.  
  
g) Informació estadística sobre l'activitat de visat. Quan siga escaient, les dades es presentaran desagregades territorialment per corporacions.  
2. La memòria anual haurà de fer-se pública a través de la pàgina web en el primer semestre de cada any.  
3. El Col·legi facilitarà al Consell Autonòmic o General la informació estadística necessària per a elaborar la memòria anual.  
  
Article 42 bis  
Els recursos col·legials es destinaran:  
a) A atendre les necessitats i serveis del Col·legi.  
b) A les aportacions al Consell de Col·legis Professional de Mediadors d'Assegurances de la Comunitat Valenciana.  
c) A les aportacions al Consell General de Col·legis de Mediadors d'Assegurances d'Espanya.  
Les quotes complementàries o extraordinàries, així com les derrames, es destinaran a les finalitats que acorde l'Assemblea General.  
  
Article 45  
Els fons del Col·legi estaran depositats al seu nom en entitats bancàries, caixes d'estalvis o entitats asseguradores. Per a la seua disposició seran necessàries, almenys, dues signatures conjuntes.  
  
Article 69  
Els acords dels òrgans de govern del Col·legi seran recurribles mitjançant recurs d'alçada davant la Junta Rectora del Consell de Col·legis Professional de Mediadors d'Assegurances de la Comunitat Valenciana, la resolució de les quals posarà fi a la via administrativa col·legial, quedant expedita la via perquè puguen ser directament recurribles davant la jurisdicció contenciosa administrativa, quan estiguen subjectes al dret administratiu i conformement a la Llei reguladora de la citada jurisdicció.  
  
  
Article 75  
El mandat dels membres de l'òrgan de govern no pot excedir de cinc anys, qualsevol que siga el temps que es porte en el càrrec, deixant fora de perill el dret a la reelecció. Les convocatòries per a la seua renovació s'efectuaran abans que finalitze aquest mandat, en la data que la Junta de Govern o, si escau, l'Assemblea General considere més adequada per a la seua celebració, dins del règim per a la seua convocatòria i normes electorals establides en aquests estatuts.  
El president no podrà ostentar el càrrec durant més de dos mandats consecutius. Podrà prorrogar el seu mandat en el cas que ostente un càrrec en el Consell General, o si és president del Consell dels Col·legis Professionals de Mediadors d'Assegurances de la Comunitat Valenciana, sempre que convoque les eleccions de nova junta dins del termini legal perquè aquestes se celebren en la corresponent Assemblea, i que aquesta Assemblea se celebre immediatament vença el càrrec que puga ostentar en aquests consells, i mai transcorregut més d'un mes del seu cessament.  
  
Article 77  
En cas que quedaren vacants la totalitat dels càrrecs de la Junta de Govern el Consell de Col·legis Professional de Mediadors d'Assegurances de la Comunitat Valenciana, designarà amb la major urgència una Junta provisional de dotze membres, triats entre els agents i corredors del Col·legi de major antiguitat i acreditada professionalitat. La Junta provisional haurà de convocar, en el termini de trenta dies, eleccions per a la provisió dels càrrecs vacants d'acord amb el procediment establit en aquests Estatuts.  
Si quedaren vacants la majoria dels càrrecs de la Junta de Govern, el Consell de Col·legis Professional de Mediadors d'Assegurances de la Comunitat Valenciana la completarà en forma també provisional, actuant-se per a la seua provisió definitiva en la forma establida en el paràgraf anterior.  
  
Article 78  
El dret a ser elector correspon per igual a tots els col·legiats/des, excepte els d'honor, s'exercirà mitjançant vot lliure, directe i secret, en la forma que determinen les normes legals, aquests Estatuts i els plans electorals que, per a completar les anteriors i concretar el calendari i terminis, aprove la Junta de Govern.  
Qualsevol col·legiat, sempre que reunisca les condicions per a ser elector, podrà votar per correu. Per a votar en la manera apuntada, s'exigirà com a requisit imprescindible que el col·legiat ho sol·licite en la secretaria del Col·legi, on haurà d'habilitar-se un Registre de sol·licituds, que l'emplenarà tres dies després de celebrada la Junta de Govern que aprove les candidatures, acompanyant obligatòriament el certificat de la sol·licitud respectiva.  
El vot per correu haurà de rebre's, per qualsevol mitjà, en la seu del Col·legi fins al dia abans de la votació, i la secretaria del Col·legi n'haurà de segellar l'entrada. La papereta s'haurà d'introduir en sobre tancat, introduint al seu torn un altre sobre en el qual s'inclourà fotocòpia del document nacional d'identitat del votant, i l'original de la certificació rebuda de la seua sol·licitud amb la signatura original. La custòdia d'aquests sobres correspondrà al secretari.  
  
Article 96  
En el terme de cinc dies posteriors a la reunió de la Junta de Govern, haurà de comunicar-se a l'òrgan competent de la Generalitat els noms dels nous membres electes de la Junta de Govern.  
En el mateix termini es farà també la comunicació esmentada al Consell de Col·legis Professional de Mediadors d'Assegurances de la Comunitat Valenciana i al Consell General de Col·legis de Mediadors d'Assegurances d'Espanya.  
  
Article 97  
Els vocals de la Junta de Govern, en la primera reunió després de les eleccions, triarà entre els seus membres:  
1) Els representants en l'Assemblea del Consell General de Col·legis de Mediadors d'Assegurances d'Espanya.  
2) Els representants en el Consell de Col·legis Professional de Mediadors d'Assegurances de la Comunitat Valenciana.  
3) Els suplents per a aquests últims òrgans.  
L'elecció s'efectuarà, excepte acord unànime, mitjançant votació independent i successiva per a cada càrrec, excepte el del president i vicepresident que són nats.  
Aquestes eleccions s'efectuaran sempre per votació secreta, llevat que per unanimitat es decidira una altra cosa. Resultarà elegit el candidat més votat en cada cas.  
  
Article 98  
En el terme de cinc dies posteriors a l'elecció, haurà de comunicar-se a l'òrgan competent de la Generalitat, els noms dels representants al Consell de Col·legis Professional de Mediadors d'Assegurances de la Comunitat Valenciana.  
En el mateix termini es farà també la comunicació esmentada al Consell de Col·legis Professional de Mediadors d'Assegurances de la Comunitat Valenciana i al Consell General de Col·legis de Mediadors d'Assegurances d'Espanya.  
  
Article 105  
El Col·legi Professional de Mediadors d'Assegurances podrà concedir distincions amb les quals es premien els mèrits rellevants, altres serveis i col·laboracions prestades a la professió, al Col·legi o a la Institució Asseguradora en general.  
Aquestes distincions podran ser atorgades tant a col·legiats i col·legiades com a persones naturals, jurídiques o institucions que se'n facen mereixedores, fins i tot a títol pòstum.  
  
Article 113  
Les sancions assenyalades per a les faltes molt greus en l'article 110 d'aquests Estatuts, hauran de ser necessàriament ratificades pel Consell Rector del Consell de Col·legis Professional de Mediadors d'Assegurances de la Comunitat Valenciana, encara que la resolució no siga recorreguda pels interessats, sense la confirmació o ratificació dels quals no seran fermes.  
  
Article 115  
Es comunicaran al Consell de Col·legis Professional de Mediadors d'Assegurances de la Comunitat Valenciana i al Consell General de Col·legis de Mediadors d'Assegurances d'Espanya, les sancions col·legials definitives.  
  
Article 116  
Quan la Junta de Govern del Col·legi, bé d'ofici, bé a instància o denúncia de qualsevol col·legiat, tinguera coneixement que, per qualsevol persona vinculada al món de la mediació en assegurances, s'estiguera o s'haguera comés alguna de les infraccions tipificades en l'article 55 de la Llei 26/2006, de mediació d'assegurances i reassegurances privades, obrirà l'expedient previ pertinent amb vista a l'esbrinament dels fets  
Efectuat l'anterior, si els fets constatats són indiciaris de les referides infraccions, ho haurà de posar en coneixement de la Direcció General d'Economia de la Generalitat o organisme que la substituïsca, per al cas que aquesta estimara oportú la imposició d'alguna de les sancions reflectides en l'article 56 de la Llei 26/2006, de mediació d'assegurances i reassegurances privades.  
  
Article 122  
La modificació de l'àmbit territorial del Col·legi per la unió o fusió de dues o més de la mateixa professió, així com l'absorció per un d'ells d'altres preexistents, sempre que cap d'aquells depasse l'àmbit de la Comunitat Valenciana, haurà d'obtindre l'aprovació, mitjançant decret del Consell, previ informe del Consell de Col·legis Professional de Mediadors d'Assegurances de la Comunitat Valenciana.  
  
Article 123  
La modificació de l'àmbit territorial del Col·legi per la unió o fusió de dues o més de diferent professió, es realitzarà mitjançant llei de la Generalitat, previ informe del Consell de Col·legis Professional de Mediadors d'Assegurances de la Comunitat Valenciana.  
  
Article 124  
La modificació de l'àmbit territorial del Col·legi per segregació, haurà de ser aprovada per decret del Consell, previ informe del Consell de Col·legis Professional de Mediadors d'Assegurances de la Comunitat Valenciana.  
  
Article 125  
La dissolució del Col·legi, excepte en els casos que directament l'impose la llei, haurà de ser aprovada per llei de la Generalitat, previ informe del Consell de Col·legis Professional Professionals de Mediadors d'Assegurances de la Comunitat Valenciana».  
  
Fonaments de dret  
  
Primer  
Revisada la sol·licitud de modificació dels Estatuts del Col·legi Professional de Mediadors d'Assegurances d'Alacant, aquests contenen totes les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
Segon  
La modificació estatutària ha sigut aprovada amb els requisits i formalitats previstos en aquest article i en els mateixos Estatuts del Col·legi.  
  
Tercer  
L'expedient ha sigut tramitat pel Servei d'Entitats Jurídiques, adscrit a la Direcció General de Modernització i Relacions amb l'Administració de Justícia, de la Conselleria de Justícia, Interior i Administració Pública, competent perquè així ho disposa l'article 6.1 de la Llei 6/1997, tenint en compte el que es preveu per la disposició final del Decret 4/2002, de 8 de gener, en virtut de les atribucions d'aquesta Direcció General de Modernització i Relacions amb l'Administració de Justícia, competent per a resoldre sobre la idoneïtat de la inscripció sol·licitada, de conformitat amb el que es disposa en l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
Per tot l'anterior, i vistos l'article 36 de la Constitució i l'article 49.1.22a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals; els articles 11, 25 i 26 de la Llei 6/1997, de 4 de desembre, de la Generalitat Valenciana, de consells i col·legis professionals de la Comunitat Valenciana; els articles 21 i 74 del Decret 4/2002, de 8 de gener, del Govern Valencià, pel qual s'aprova el Reglament de desplegament d'aquest últim, i altres disposicions complementàries pertinentment aplicables, resolc:  
  
Inscriure la modificació parcial dels Estatuts del Col·legi Professional de Mediadors d'Assegurances d'Alacant en el Registre de Col·legis Professionals i de Consells Valencians Professionals de la Comunitat Valenciana.  
  
Contra la present resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació; o bé, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la notificació. Tot això de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 6 de febrer de 2020.- La directora general de Modernització i Relacions amb l'Administració de Justícia: Bárbara López Ramón.